## Pravilnik o označivanju vina oznakom zemljopisnog podrijetla

### NN 7/2005 (13.1.2005.), Pravilnik o označivanju vina oznakom zemljopisnog podrijetla

# Ministarstvo poljoprivrede ŠUMARSTVA I VODNOGA GOSPODARSTVA

127

Na
temelju članka 32. stavak 6. Zakona o vinu (»Narodne novine« br. 96/03) ministar poljoprivrede, šumarstva i vodnoga
gospodarstva donosi

## PRAVILNIK

### o oznaČavanju vina oznakom zemljopisnog podrijetla

I.
OPĆE ODREDBE

Članak
1

Ovim
Pravilnikom propisuju se uvjeti i postupak za dobivanje rješenja o označavanju
vina oznakom kontroliranog zemljopisnog podrijetla.

II. UVJETI ZA OZNAČAVANJE KONTROLIRANOG ZEMLJOPISNOG
PODRIJETLA

Članak
2.

Vino proizvedeno u Republici Hrvatskoj može nositi
oznaku kontroliranog zemljopisnog podrijetla ako:

1. potječe s određenog i ograničenoga vinorodnog
područja pri čemu:

a.
stolna vina s oznakom kontroliranoga zemljopisnog pod­rijetla
potječu iz jedne ili više vinogradarskih podregija,
ali u okviru jedne proizvodne zone i proizvedena su od sorata sukladno članku
2. stavku 3. Zakona o vinu i Pravilniku o nacionalnoj listi priznatih kultivara vinove loze;

b.
kvalitetna vina s oznakom kontroliranoga zemljopisnog podrijetla potječu s
vinorodnih područja unutar jedne vinogradarske podregije
i proizvedena su od sorata sukladno članku 2. stavku 5. Zakona o vinu i
Pravilniku o nacionalnoj listi priznatih kultivara
vinove loze;

c.
vrhunska vina s kontroliranih i ograničenih vinorodnih područja potječu sa
jednog ili više vinogradarskih položaja unutar jednog vinogorja i proizvedena
su od sorata sukladno članku 2. stavku 5. Zakona o vinu i Pravilniku o
nacionalnoj listi priznatih kultivara vinove loze;

d.
vrhunska vina s kontroliranih i ograničenih specifičnih vinorodnih područja
potječu s jednog vinogradarskog položaja i mogu nositi ime tog položaja, a
proizvedena su od sorata sukladno članku 2. stavku 5. Zakona o vinu i
Pravilniku o nacionalnoj listi priznatih kultivara
vinove loze;

e.
vrhunska predikatna vina potječu iz vinorodnih područja unutar jedne
vinogradarske podregije i proizvedena su od sorata
sukladno članku 2. stavku 5. Zakona o vinu i Pravilniku o nacionalnoj listi
priznatih kultivara vinove loze;

2. su
ispunjeni svi ostali uvjeti propisani Pravilnikom o proizvodnji vina.

III.
POSTUPAK DOBIVANJA OZNAKE KONTROLIRANOG ZEMLJOPISNOG PODRIJETLA

Članak
3.

Rješenje
o označavanju proizvoda oznakom kontroliranog zemljopisnog podrijetla izdaje
Ministarstvo poljoprivrede, šumarstva i vodnoga gospodarstva (u daljnjem
tekstu: Ministarstvo) na osnovu prijedloga Hrvatskog zavoda za vinogradarstvo i
vinarstvo (u daljnjem tekstu: Zavod).

Zahtjev
za izdavanje rješenja iz stavka 1. ovog članka proizvođač podnosi Zavodu na
Obrascu-KZP.

Obrazac-KZP
tiskan je uz ovaj Pravilnik i čini njegov sastav­ni dio.

Članak
4.

Uz
zahtjev proizvođač dostavlja izvod iz Upisnika proiz­vođača grožđa, vina i voćnih vina (u daljnjem tekstu:
Upisnik).

Članak
5.

Podatke
navedene u Obrascu – KZP na terenu provjerava i zapisnički utvrđuje Zavod.

Podaci navedeni u Obrascu – KZP, odnosno zapisnički
utvrđeni, moraju biti u potpunosti u skladu s Upisnikom do uspostave
Vinogradarskog katastra.

Ukoliko podaci navedeni u Obrascu – KZP nisu u skladu
sa stvarnim stanjem na terenu, Zavod će odbiti davanje prijedloga za dobivanje
rješenja o označavanju vina oznakom kontroliranog zemljopisnog podrijetla i o
tome obavijestiti podnositelja zahtje­va.

Članak 6.

Na osnovi zahtjeva proizvođača i dokumenta navedenog
u članku 4. ovog Pravilnika, Zavod predlaže Ministarstvu izdavanje rješenja o
označavanju vina oznakom kontroliranoga zemljopis­nog
podrijetla.

Zavod u svom prijedlogu mora navesti oznaku
zemljopisnog podrijetla koju proizvođač može dobiti.

Rješenje o označavanju vina oznakom kontroliranog
zemljopisnog podrijetla mora se izdati u roku 6 mjeseci od podnošenja zahtjeva.

Članak 7.

Rješenje o označavanju vina oznakom kontroliranog
zemljopisnog podrijetla sadrži podatke o podnositelju, proizvod koji se zaštićuje
i oznake zemljopisnog podrijetla.

V. PRIJELAZNE I ZAVRŠNE ODREDBE

Članak
8.

Stupanjem
na snagu ovog Pravilnika prestaju važiti odredbe Pravilnika o vinu (»Narodne
novine« br. 96/96, 7/97, 117/97 i 57/00) koje se
odnose na označavanje vina oznakom kontroliranog podrijetla.

Članak 9.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-02/04-01/116
Urbroj: 525-1-04-1
Zagreb, 10. siječnja 2005.

Ministar
**Petar** **Čobanković**,
v. r.

*Obrazac
–* KZP

|  |  |  |  |
| --- | --- | --- | --- |
| 1. | Ime i prezime – Naziv proizvođača: | | |

  |  |  |  |  || 2. | Adresa; tel./fax; e-mail | | |  |  |  |  |  |
| 3. | JMBG/MB | | |  |  |  |  |  |
| 4. | Proizvod za koji se traži KZP | | |  |  |  |  |  |
| 5. | Podaci o vinogradima u kojima se proizvodi grožđe za predmetni proizvod: | | | | | | | |
| Podregija | Vinogorje | Položaj | Kat.  općina | Kat.  čestica | Površina  (m2) | Sorta/e | Broj  trsova | Broj iz  Upisnika i  sjedište ureda državne uprave |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  | (1\*) UKUPNO: | |  |  |  |
| 7. | Uzgojni oblik/ci | | |  |  |  |  |  |
| 8. | Razmak/ci sadnje | | |  |  |  |  |  |
| 9. | Podloga/e | | |  |  |  |  |  |
| 10. | Prosječni prirod po trsu (kg) | | |  |  |  |  |  |
| 11. | Prosječni prirod po hektaru (kg) | | |  |  |  |  |  |
| 12. | Ukupni prirod (kg) | | |  |  |  |  |  |

(1\*) – ako se radi
o više sorata, za svaku sortu pojedinačno se upisuje podatak o ukupnoj površini

––––––––––––––––––––––––––––––––––                                                    –––––––––––––––––––––––––––––––

            (mjesto i datum)                                                                                                            (potpis)

Podnošenjem zahtjeva ispunjeni
su uvjeti iz članka 5. ovog Pravilnika za provjeru
podataka na terenu kod proizvođača.

Pravilnik, NN 7/2005-127